บทนำ

หลักธรรมาภิบาล (Good Governance)

“Good Governance” หรือธรรมาภิบาล , ธรรมรัฐ, การบริหารจัดการที่ดี มากขึ้นโดยเฉพาะประเทศไทยได้มีความตื่นตัวสนใจเรื่องธรรมาภิบาลอย่างมากโดยเฉพาะภายหลังจากการบังคับใช้รัฐธรรมนูญแห่งราชอาณาจักร พุทธศักราช ๒๕๕๐ เป็นที่เชื่อกันว่าหากประเทศไทยมีการนำหลักธรรมาภิบาลไปปรับใช้กับการปฏิบัติงานภาคราชการ เอกชน และประชาชนแล้ว จะทำให้ประเทศมีการพัฒนาไปในทิศทางที่ดี และเกิดความเป็นธรรมในด้านสังคม เศรษฐกิจ และการเมือง

ในส่วนความหมายของธรรมาภิบาล การบริหารกิจการบ้านเมืองที่ดีหรือการจัดการที่ดีนั้น มุ่งเน้นให้หน่วยงานของรัฐดำเนินงานตามภาระหน้าที่โดยยึดหลักการพื้นฐาน ๖ ประการ ได้แก่หลักนิติธรรม หลักคุณธรรม หลักความโปร่งใส หลักความมีส่วนร่วม หลักความรับผิดชอบ และหลักความคุ้มค่า

1. หลักนิติธรรม (Rule of Law) หมายถึง การตรากฎหมายที่ถูกต้อง เป็นธรรม การบังคับการให้เป็นไปตามกฎหมาย การกำหนดกฎ กติกาและการปฏิบัติตาม กฎกติกาที่ตกลงกันไว้อย่างเคร่งครัด โดยคำนึงถึงสิทธิเสรีภาพความยุติธรรมของสมาชิก

2. หลักคุณธรรม (Ethics) หมายถึง การยึดมั่นในความถูกต้องดีงาม การส่งเสริมสนับสนุนให้ประชาชนพัฒนาตนเองไปพร้อมกัน เพื่อให้คนไทยมีความซื่อสัตย์ จริงใจ ขยัน อดทน มีระเบียบวินัย ประกอบอาชีพสุจริตจนเป็นนิสัยประจำชาติ

3. หลักความโปร่งใส (Transparency) หมายถึง การสร้างความไว้วางใจซึ่งกันและกันของคนในชาติ โดยปรับปรุงกลไกการทำงานขององค์กรทุกวงการให้มีความโปร่งใส

4. ลักความมีส่วนร่วม (Participation) หมายถึง การเปิดโอกาสให้ประชาชนมีส่วนร่วมรับรู้และเสนอความเห็นในการตัดสินใจปัญหาสำคัญของประเทศ ไม่ว่าด้วยการแจ้งความเห็น การไต่สวนสาธารณะ การประชาพิจารณ์ การแสดงประชามติ หรืออื่น ๆ

5. หลักความรับผิดชอบ (Accountability) หมายถึง การตระหนักในสิทธิหน้าที่ ความสำนึกในความรับผิดชอบต่อสังคม การใส่ใจปัญหาสาธารณะของบ้านเมือง และการกระตือรือร้นในการแก้ปัญหา ตลอดจนการเคารพในความคิดเห็นที่แตกต่างและความกล้าที่จะยอมรับผลดีและเสียจากการกระทำของตนเอง

6. หลักความคุ้มค่า (Value for money) หมายถึง การบริหารจัดการและใช้ทรัพยากรที่มีจำกัด เพื่อให้เกิดประโยชน์สูงสุดแก่ส่วนร่วม โดยรณรงค์ให้คนไทยมีความประหยัด ใช้ของอย่างคุ้มค่า สร้างสรรค์สินค้าและบริการที่มีคุณภาพสามารถแข่งขันในเวทีโลก และรักษาพัฒนาทรัพยากรธรรมชาติให้สมบูรณ์ยั่งยืน

แต่ละหลักสามารถจำแนกเป็น ๓ ระดับ คือ ระดับประเทศ ระดับภาครัฐและระดับองค์กรซึ่งแต่ละระดับมีความเชื่อมโยงสัมพันธ์กัน กล่าวคือ องค์กรที่มีการบริหารจัดการที่ดีที่จะสนับสนุนการบริหารจัดการที่ดีของระดับภาครัฐ และระดับประเทศต่อไป ในทางกลับกัน การกำหนดบทบาทในระดับประเทศจะมีผลต่อบทบาทภารกิจและการบริหารจัดการของระดับภาครัฐและระดับองค์กรด้วย

องค์การบริหารส่วนตำบลศรีดอนไชย ได้นำหลักธรรมาภิบาล (Good Governance) เป็นเครื่องมือในการบริหารจัดการองค์กรในทุกมิติ เพื่อให้เกิดผลที่ต่อเนื่องยาวนาน ซึ่งจะเป็นการสร้างวัฒนธรรมในการปฏิบัติงานขององค์กร

การสร้างวัฒนธรรมองค์กร

อบต.ศรีดอนไชย

องค์การบริหารส่วนตำบลศรีดอนไชย ได้กำหนดนโยบายคุณธรรมและความโปร่งใส เพื่อเป็นมาตรฐาน แนวทางปฏิบัติ และค่านิยมสำหรับข้าราชการและบุคลากรขององค์กรให้ยึดถือ และปฏิบัติควบคู่กับกฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์สุจริต มีคุณธรรม ปราศจากการทุจริต

เพื่อส่งเสริมให้องค์การบริหารส่วนตำบลศรีดอนไชย เป็นหน่วยงานที่มีคุณธรรมและความโปร่งใสในการบริหารงาน จึงกำหนดนโยบายหลัก มาตรการ แผนงานหรือโครงการ/กิจกรรม เพื่อยึดถือเป็นแนวปฏิบัติ รวมทั้งเป็นค่านิยมร่วมขององค์การบริหารส่วนตำบลศรีดอนไชย ให้บุคลากรทุกคนพึงยึดถือเป็นแนวปฏิบัติควบคู่กับกฎ ข้อบังคับอื่นๆ อย่างทั่วถึง

**1. ด้านความโปร่งใส** สาธารณชนและประชาชนผู้รับบริการสามารถเข้าถึงข้อมูลขององค์การบริหารส่วนตำบลศรีดอนไชย ได้อย่างสะดวกในช่องทางที่กำหนด มีการเปิดเผยข้อมูลอย่างตรงไปตรงมา สามารถตรวจสอบได้ เปิดโอกาสให้ผู้รับบริการและผู้มีส่วนได้เสียเข้ามามีส่วนร่วมในการดำเนินงานของ อบต.ศรีดอนไชย และมีการจัดการเรื่องร้องเรียนอย่างเป็นระบบ

**แนวปฏิบัติ**

1) ดำเนินการเปิดเผยข้อมูลข่าวสารเกี่ยวกับการจัดซื้อจัดจ้างต่อสาธารณชน

2) ดำเนินการตรวจสอบผลประโยชน์ทับซ้อนที่เกี่ยวข้องกับการจัดซื้อจัดจ้าง เพื่อป้องกันมิให้ราชการเสียประโยชน์

3) ดำเนินการเปิดเผยข้อมูลเกี่ยวกับการดำเนินงานของ อบต.ศรีดอนไชยอย่างชัดเจน ถูกต้อง ครบถ้วน และเป็นปัจจุบันอยู่เสมอ

4) เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจหลักของ อบต.ศรีดอนไชย

5) เปิดโอกาสให้ประชาชน ผู้รับบริการ ผู้มีส่วนได้ส่วนเสีย แสดงความคิดเห็น และติดตามตรวจสอบการดำเนินงานของ อบต.ศรีดอนไชย

6) มีระบบการจัดการเรื่องร้องเรียน และประชาสัมพันธ์แนวทางการรับเรื่องร้องเรียนให้ประชาชนรับทราบอย่างชัดเจน รับฟังข้อคิดเห็นและข้อเสนอแนะเพื่อนำมาพัฒนาปรับปรุงการดำเนินงาน

**1.1 นโยบายดำเนินการเกี่ยวกับการจัดซื้อจัดจ้าง** ประกอบด้วย

1.1.1 นโยบายหลัก

มุ่งเน้น และให้ความสำคัญเกี่ยวกับการจัดซื้อจัดจ้างที่ต้องดำเนินการตามที่กฎหมายกำหนดอย่างเคร่งครัด ด้วยความโปร่งใส มิให้เกิดโอกาสในการเกิดการทุจริตในกระบวนการจัดซื้อจัดจ้างได้

1.1.2 มาตรการ/แนวทาง

1) กำกับให้หน่วยงานที่รับผิดชอบการจัดซื้อจัดจ้างดำเนินการเปิดเผยข้อมูลอย่างเป็นระบบเกี่ยวกับการจัดซื้อจัดจ้างผ่านเว็บไซต์ของหน่วยงาน และเว็บไซต์อื่นๆ รวมถึงช่องทางอื่นๆ ที่หลากหลาย

2) กำกับให้หน่วยงานที่เกี่ยวข้องจัดทำข้อมูลสรุปเกี่ยวกับการจัดซื้อจัดจ้างเป็นประจำทุกเดือน และเผยแพร่ต่อที่สาธารณะทั้งทางเว็บไซต์และช่องทางอื่นที่หลากหลาย

3) กำหนดมาตรการตรวจสอบความสัมพันธ์ระหว่างเจ้าหน้าที่ที่เกี่ยวข้องกับการจัดซื้อจัดจ้างและผู้เสนองาน โดยกำหนดเป็นขั้นตอนหนึ่งในกระบวนการจัดซื้อจัดจ้าง เพื่อป้องกันผลประโยชน์ทับซ้อน

4) กำกับให้หน่วยงานที่เกี่ยวข้องจัดให้มีการวิเคราะห์ผลการจัดซื้อจัดจ้าง รวมถึงการรายงานผลการวิเคราะห์ เพื่อนำมาปรับปรุงกระบวนการจัดซื้อจัดจ้างเป็นประจำอย่างต่อเนื่อง

1.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 1.การเผยแพร่ข้อมูลการจัดซื้อจัดจ้าง | 1.มีช่องทางการเผยแพร่ข้อมูลการจัดซื้อจัดจ้างผ่านเว็บไซต์ของอบต.อย่างเป็นระบบ  2.ความพึงพอใจของผู้เข้าเยี่ยมชมเว็บไซต์ | - | ปีงบประมาณ 2563 | งานพัสดุ กองคลัง |
| 2.จัดทำรายงาน “การวิเคราะห์การจัดซื้อจัดจ้าง ปัญหาและแนวทางการพัฒนา” | 1.มีรายงานการวิเคราะห์ผลการจัดซื้อจัดจ้าง ประจำปี งปม.๖3 รวมถึงมีการวิเคราะห์ปัญหาและแนวทางการแก้ไขสำหรับปี งปม.6๑ | - | ปีงบประมาณ 2563 | งานพัสดุ กองคลัง |
|  | 2.มีการนำผลการวิเคราะห์จาก งปม.๖3 มาปรับปรุงกระบวนการจัดซื้อจัดจ้างปี งปม.64 | - | ปีงบประมาณ 2563 | งานพัสดุ กองคลัง |
|  | 3.มีรายงานการวิเคราะห์ผลการจัดซื้อจัดจ้าง ประจำปี งปม.63 รวมถึงมีการวิเคราะห์ปัญหาและแนวทางการแก้ไข สำหรับปี  งปม.64 | - | ปีงบประมาณ 2563 | งานพัสดุ กองคลัง |
| 3.จัดทำแผนพัฒนาระบบการจัดซื้อจัดจ้าง | มีแผนพัฒนาระบบการจัดซื้อจัดจ้าง | - | ปีงบประมาณ 2563 | งานพัสดุ กองคลัง |

**1.2 นโยบายการให้เปิดเผย และเข้าถึงข้อมูลของหน่วยงาน** ประกอบด้วย

1.2.1 นโยบายหลัก

ส่งเสริมให้มีการเปิดเผยข้อมูลเกี่ยวกับบทบาทภารกิจและข้อมูลการดำเนินงานตามอำนาจหน้าที่ที่กฎหมายกำหนด เพื่อเปิดโอกาสให้ผู้มีส่วนได้ส่วนเสียสามารถเข้าถึงข้อมูลของหน่วยงานได้หลากหลายช่องทาง โดยยึดหลักความถูกต้อง ครบถ้วน เป็นปัจจุบัน ตรงไปตรงมาและตรวจสอบได้ ภายใต้บทบัญญัติของกฎหมาย

1.2.2 มาตรการ/แนวทาง

1) กำหนดให้หน่วยงานประชาสัมพันธ์ จัดทำสื่อเอกสารเผยแพร่ข้อมูลของหน่วยงานในช่องทางที่หลากหลาย

2) พัฒนาบุคลากรของหน่วยงานประชาสัมพันธ์ ให้มีความรอบรู้ข้อมูลต่างๆ ในภาพรวมของ อบต.ศรีดอนไชย เพื่อให้บริการข้อมูลตลอดเวลาทำการ

3) พัฒนาเว็บไซต์ของหน่วยงาน เพื่อทำการเผยแพร่ข้อมูลที่เกี่ยวข้อง

4) กำหนดให้ทุกหน่วยงานย่อยใน อบต.ศรีดอนไชย จัดทำผลการดำเนินงาน พันธกิจ เพื่อเผยแพร่ผลการดำเนินงานของ อบต.ศรีดอนไชย อย่างต่อเนื่อง

1.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 4. จัดทำแผนการพัฒนางานประชาสัมพันธ์เชิงรุก | แผนการพัฒนางานประชาสัมพันธ์เชิงรุก จำนวน 1 แผน |  | ปีงบประมาณ  พ.ศ.2563 | งานประชาสัมพันธ์ สำนักปลัดอบต. |
| 5. พัฒนาเว็บไซต์ของอบต. | เว็บไซต์ของอบต.ฯ |  | ปีงบประมาณ 2563 | งานประชาสัมพันธ์ ร่วมกับสำนักปลัดอบต. |
| 6การประชาสัมพันธ์ | ช่องทางการประชาสัมพันธ์ |  | ปีงบประมาณ 2563 | งานประชาสัมพันธ์ สำนักปลัดอบต. |
| 7. พัฒนาเครือข่ายการประชาสัมพันธ์กับองค์กรสื่อภายนอก อบต. | จำนวนเครือข่ายการประชาสัมพันธ์กับองค์กรสื่อภายนอกอบต. |  | ปีงบประมาณ 2563 | งานประชาสัมพันธ์ สำนักปลัดอบต. |

**1.3 นโยบายส่งเสริมบทบาทของผู้มีส่วนได้ส่วนเสียเข้ามามีส่วนร่วมในการดำเนินงาน** ประกอบด้วย

1.3.1 นโยบายหลัก

ให้ความสำคัญและเปิดโอกาสให้ผู้มีส่วนได้ส่วนเสีย เข้ามามีส่วนร่วมในการดำเนินงาน ตั้งแต่ร่วมแสดงความคิดเห็น ร่วมวางแผน/จัดทำแผนงาน ร่วมดำเนินการ รวมถึงร่วมตรวจสอบการดำเนินงานของ อบต.ศรีดอนไชย

1.3.2 มาตรการ/แนวทาง

1) จัดให้มีคณะกรรมการพัฒนา อบต.ศรีดอนไชย ตามพันธกิจ โดยการมีส่วนร่วมของผู้มีส่วนได้ส่วนเสีย

2) ส่งเสริมให้ทุกหน่วยงานภายใน อบต.ศรีดอนไชย ดำเนินโครงการภายใต้การมีส่วนร่วมของผู้มีส่วนได้ส่วนเสีย

1.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 8. ส่งเสริมการมีส่วนร่วมของผู้มีส่วนได้ส่วนเสียในการดำเนินงานของ อบต. | จำนวนหน่วยงานที่ได้ดำเนินโครงการโดยการมีส่วนร่วมกับผู้มีส่วนได้ส่วนเสีย |  | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 9. พัฒนาแผนงาน/โครงการโดยการมีส่วนร่วมกับผู้มีส่วนได้ส่วนเสีย | จำนวนโครงการที่เกิดจากการมีส่วนร่วมของผู้มีส่วนได้ส่วนเสีย |  | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**1.4 นโยบายการจัดการเรื่องร้องเรียนเกี่ยวกับการปฏิบัติงาน/การให้บริการของหน่วยงาน** ประกอบด้วย

1.4.1 นโยบายหลัก

ส่งเสริม และพัฒนาระบบการจัดการรับเรื่องร้องเรียนที่มีประสิทธิภาพทั้งเรื่องร้องเรียนเกี่ยวกับการปฏิบัติหน้าที่ของเจ้าหน้าที่ รวมถึงเรื่องร้องเรียนเกี่ยวกับการดำเนินงานขององค์การบริหารส่วนตำบลศรีดอนไชย เพื่อให้ผู้มีส่วนได้ส่วนเสียเข้ามาร่วมติดตามตรวจสอบ โดยสามารถเข้าถึงระบบการร้องเรียนได้อย่างรวดเร็ว

1.4.2 มาตรการ/แนวทาง

1) จัดให้มีหน่วยงานกลางรับเรื่องร้องเรียน

2) จัดให้มีคู่มือที่แสดงช่องทาง ขั้นตอนการร้องเรียน และกระบวนการจัดการเรื่องร้องเรียน

3) กำกับให้หน่วยงานที่เกี่ยวข้องดำเนินการตามกระบวนการเรื่องร้องเรียนอย่างเคร่งครัด และรายงานผลการจัดการเรื่องร้องเรียนให้ผู้ร้องเรียนทราบตามกำหนดเวลาที่เหมาะสม

4) กำกับให้หน่วยงานที่เกี่ยวข้องจัดทำสรุปรายงานผลการดำเนินการเรื่องร้องเรียน พร้อมระบุปัญหาอุปสรรค เสนอต่อผู้บริหารเพื่อหาแนวทางแก้ไข

1.4.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 10.จัดตั้งศูนย์รับเรื่องร้องเรียน ร้องทุกข์ | 1.มีหน่วยงานกลางรับเรื่องร้องเรียน  2.มีเจ้าหน้าที่รับเรื่องร้องเรียน | - | ปีงบประมาณ 2563 | สำนักปลัด อบต. |
| 11.พัฒนาคู่มือแนวปฏิบัติการจัดการเรื่องร้องเรียนและเผยแพร่คู่มือและขั้นตอนการปฏิบัติในการดำเนินการผ่านเว็บไซต์ | 1.มีคู่มือแนวปฏิบัติการจัดการเรื่องร้องเรียน  2.มีการเผยแพร่คู่มือและขั้นตอนการปฏิบัติในการดำเนินการเว็บไซต์  3.มีรายงานผลการจัดการเรื่องร้องเรียน  4.มีการแจ้งผลการจัดการเรื่องร้องเรียนให้ผู้ร้องเรียนทราบ | - | ปีงบประมาณ 2563 | สำนักปลัด อบต. |

**2. ด้านความพร้อมรับผิด** ผู้บริหารและเจ้าหน้าที่มีความมุ่งมั่นตั้งใจปฏิบัติงานอย่างเต็มประสิทธิภาพ มีความรับผิดชอบต่อผลการปฏิบัติงาน พร้อมรับผิดชอบในการปฏิบัติหน้าที่ให้บรรลุเป้าหมาย

**แนวปฏิบัติ**

1) ผู้บริหารและบุคลากรทุกระดับพร้อมรับผิดชอบต่อผลงานขององค์การบริหารส่วนตำบลศรีดอนไชย ที่ส่งผลกระทบและเกิดความเสียหายต่อสังคมโดยรวม

2) บุคลากรทุกคนปฏิบัติงานด้วยความเต็มใจ เต็มความสามารถโดยมุ่งผลสำเร็จของงาน และพร้อมรับฟังการวิพากษ์หรือติชมจากผู้รับบริการและผู้มีส่วนได้ส่วนเสีย และนำมาปรับปรุงพัฒนางานให้ดียิ่งขึ้น

3) องค์การบริหารส่วนตำบลศรีดอนไชย พร้อมรับผิดชอบผลการปฏิบัติงานที่ผิดพลาด และมีมาตรการดำเนินการต่อบุคลากรที่ขาดความรับผิดชอบ ซึ่งส่งผลให้เกิดความเสียหายต่อทางราชการ

2.1 ความพร้อมรับผิดในการปฏิบัติงาน/การบริหารงาน ทุกขั้นตอนต้องมีความถูกต้องตามกฎหมาย ระเบียบ อย่างครบถ้วน เคร่งครัด ประกอบด้วย

2.1.1 นโยบายหลัก

ส่งเสริมสนับสนุนให้บุคลากรทุกระดับทั้งผู้บริหารและเจ้าหน้าที่ให้ความสำคัญกับการปฏิบัติงาน/การบริหารงาน ด้วยความมุ่งมั่น อย่างเต็มประสิทธิภาพ มีความรับผิดชอบต่อการปฏิบัติหน้าที่โดยยึดหลักความถูกต้อง เป็นธรรม เท่าเทียม โดยสนับสนุนส่งเสริมให้ผู้บริหารทุกระดับ ยึดหลักการบริหารตามหลักธรรมาภิบาลโดยเคร่งครัดและต่อเนื่อง และกำกับให้บุคลากรทุกฝ่ายปฏิบัติหน้าที่ตามกรอบจรรยาบรรณของข้าราชการองค์การบริหารส่วนตำบลศรีดอนไชย

2.1.2 มาตรการ/แนวทาง

1) สนับสนุนให้เจ้าหน้าที่จัดให้ทำคู่มือการปฏิบัติงานตามภารกิจ และเผยแพร่ให้สาธารณชนทราบในช่องทางที่หลากหลาย

2) จัดให้มีการแสดงขั้นตอนการปฏิบัติตามภารกิจหลัก และระยะเวลาที่ใช้ในการดำเนินการเพื่อให้ผู้รับบริการหรือให้ผู้มีส่วนได้ส่วนเสียทราบอย่างชัดเจน

3) สร้างขวัญและแรงจูงใจโดยการประกาศยกย่องให้แก่บุคลากรที่มีจรรยาบรรณดีเด่น ประจำปี

4) กำหนดให้มีการติดตามตรวจสอบประเมินผลการบริหารงานของผู้บริหารระดับหน่วยงานภายใน อบต.ศรีดอนไชย

5) ดำเนินการตามระเบียบวินัยบุคลากรของ อบต.ศรีดอนไชยอย่างเคร่งครัด

2.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 12.ประกาศเกียรติคุณยกย่องผู้มีจรรยาบรรณวิชาชีพดีเด่น | 1.จำนวนบุคลากรที่ได้รับรางวัลยกย่องผู้มีจรรยาบรรณวิชาชีพดีเด่น | - | ปีงบประมาณ 2563 | งานนิติการและงานการเจ้าหน้าที่ สำนักปลัดอบต. |
| 13.ติดตามตรวจสอบ ประเมินผลการบริหารงานของผู้บริหารระดับหน่วยงานภายในอบต. | 1.มีรายงานผลการติดตามตรวจสอบประเมินผลการบริหารงานของผู้บริหาร | - | ปีงบประมาณ 2563 | คณะกรรมการติดตาม ตรวจสอบประเมินผลการบริหารงานของผู้บริหาร |

**2.2 นโยบายการแสดงเจตจำนงของผู้บริหารในการบริหารงานอย่างซื่อสัตย์สุจริต และมีธรรมาภิบาล** ประกอบด้วย

2.2.1 นโยบายหลัก

ส่งเสริมให้ผู้บริหารทุกระดับมีความมุ่งมั่นตั้งใจที่จะนำหน่วยงานให้ดำเนินงานตามภารกิจด้วยความโปร่งใส ปราศจากการทุจริต บริหารราชการโดยยึดหลักซื่อสัตย์ สุจริต และพร้อมรับผิดชอบหากเกิดความไม่เป็นธรรมหรือการทุจริตขึ้นใน อบต.ศรีดอนไชย

2.2.2 มาตรการ/แนวทาง

1) จัดให้มีการแสดงเจตจำนงว่าจะบริหารงานด้วยความซื่อสัตย์สุจริตต่อเจ้าหน้าที่ในหน่วยงานและต่อสาธารณชน

2) กำหนดนโยบาย มาตรการ แผนงาน หรือโครงการ/กิจกรรม เพื่อพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ในแต่ละด้าน คือ ด้านความโปร่งใส ด้านความพร้อมรับผิด ด้านความปลอดจากการทุจริตในการปฏิบัติงาน ด้านวัฒนธรรมคุณธรรมในองค์กร ด้านคุณธรรมการทำงานในหน่วยงาน และด้านการสื่อสารภายในหน่วยงาน

2.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 14.โครงการแสดงเจตจำนงสุจริตองค์การบริหารส่วนตำบลศรีดอนไชย | 1.มีโครงการแสดงเจตจำนงสุจริตองค์การบริหารส่วนตำบลศรีดอนไชย  2.จำนวนบุคลากรของอบต.ที่เข้าร่วมกิจกรรม  3.จำนวนผู้มีส่วนได้ส่วนเสียที่เข้าร่วมกิจกรรม | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**3.ด้านความปลอดจากการทุจริตในการปฏิบัติงาน** ส่งเสริมให้บุคลากรปฏิบัติตนตามประมวลจริยธรรมและจรรยาบรรณข้าราชการขององค์การบริหารส่วนตำบลศรีดอนไชยและรักษาวินัยข้าราชการโดยเคร่งครัด

**แนวปฏิบัติ**

1 )ผู้บังคับบัญชาและบุคลากรทุกคนรักษาจรรยาบรรณข้าราชการอบต.และวินัยของตนเอง เสริมสร้างพัฒนาให้ผู้อยู่ใต้บังคับบัญชารักษาจรรยาบรรณข้าราชการและมีวินัยรวมทั้งป้องกันไม่ให้ผู้อยู่ใต้บังคับบัญชากระทำผิดวินัย

2) องค์การบริหารส่วนตำบลศรีดอนไชยดำเนินการทางวินัยแก่ผู้กระทำผิดวินัยอย่างเคร่งครัด

3.1 นโยบายในการป้องกันไม่ให้บุคลากรมีการรับหรือเรียกรับเงิน สิ่งของ หรือผลประโยชน์ใดๆ จากผู้มีส่วนได้ส่วนเสีย ประกอบด้วย

3.1.1 นโยบายหลัก

ให้ความสำคัญในการป้องกันไม่ให้บุคลากรรับหรือเรียกรับเงิน สิ่งของหรือผลประโยชน์ใดๆ จากผู้มีส่วนได้ส่วนเสียตามหลักนิติธรรม โดยยึดหลักความซื่อสัตย์สุจริตในการปฏิบัติหน้าที่ เข้มงวดกับการปฏิบัติงานของบุคลากรทุกระดับ รวมทั้งใช้มาตรการเด็ดขาดเพื่อป้องกันไม่ให้บุคลากรเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย

3.1.2 มาตรการ/แนวทาง

1) กำหนดให้มีคู่มือการปฏิบัติงานเพื่อป้องกันผลประโยชน์ทับซ้อนของหน่วยงาน และเผยแพร่ให้ถือปฏิบัติโดยทั่วกัน

2) ให้ความรู้เกี่ยวกับการลงโทษทางวินัย เมื่อบุคลากรกระทำความผิดเพื่อให้บุคลากรตระหนักในการไม่รับหรือเรียกรับเงิน สิ่งของ หรือผลประโยชน์ใดๆ จากผู้มีส่วนได้ส่วนเสีย

3.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 15.จัดมาตรการป้องกันผลประโยชน์ทับซ้อนขององค์การบริหารส่วนตำบลศรีดอนไชย | 1.มีคมาตรการการป้องกันผลประโยชน์ทับซ้อนของอบต. | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 16.จัดประชุม/อบรม/สัมมนาแลกเปลี่ยนความรู้เกี่ยวกับ“การป้องกันผลประโยชน์ทับซ้อน”ภายในหน่วยงาน(ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของหรือผลประโยชน์อื่นใดจากผู้มีส่วนได้ส่วนเสีย) | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**3.2 นโยบายหลักเกี่ยวกับการป้องกันไม่ให้บุคลากรใช้ตำแหน่งหน้าที่ในการเอื้อประโยชน์** ประกอบด้วย

3.2.1 นโยบายหลัก

ให้ความสำคัญและใช้มาตรการเด็ดขาดเกี่ยวกับการป้องกันไม่ให้บุคลากรใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น โดยยึดหลักความซื่อสัตย์สุจริตในการปฏิบัติหน้าที่

3.2.2 มาตรการ/แนวทาง

1) กำหนดให้มีการรณรงค์เผยแพร่ หรือให้ความรู้เกี่ยวกับโทษวินัยในการใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น

2) สอดส่องและป้องกันการปฏิบัติงานของบุคลากรไม่ให้มีพฤติกรรมที่เข้าข่ายการใช้ตำแหน่งในการเอื้อประโยชน์แก่ตนเอง พวกพ้อง หรือผู้อื่น

3.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 17.จัดประชุม/อบรม/สัมมนาแลกเปลี่ยนความรู้เกี่ยวกับ“การป้องกันผลประโยชน์ทับซ้อน”ภายในหน่วยงาน(ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย) | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ“การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**3.3 นโยบายเกี่ยวกับความปลอดจากการทุจริตเชิงนโยบาย** ประกอบด้วย

3.3.1 นโยบายหลัก

ตระหนัก และให้ความสำคัญการทุจริตเชิงนโยบาย ซึ่งมีลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้ส่วนเสียที่เป็นหน่วยงานธุรกิจเอกชน/พวกพ้อง หรือมีการแทรกแซงทางการเมืองร่วมด้วย เพื่อเอื้อประโยชน์ในสัญญาโครงการหรือสัมปทานของหน่วยงาน หรือแลกเปลี่ยนกับการกำหนดนโยบายหรือการอนุมัติใดๆ ของผู้บริหารหน่วยงาน

3.3.2 มาตรการ/แนวทาง

1) กำหนดให้มีการรณรงค์เผยแพร่ หรือให้ความรู้เกี่ยวกับโทษวินัย เมื่อมีการทุจริตเชิงนโยบาย

2) กำหนดให้มีการติดตามตรวจสอบประเมินผลการบริหารงานของผู้บริหารระดับหน่วยงานภายใน อบต.ศรีดอนไชย

3.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 18.จัดประชุม/อบรม/สัมมนาแลกเปลี่ยนความรู้เกี่ยวกับ“การป้องกันผลประโยชน์ทับซ้อน”ภายในหน่วยงาน(ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย) | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ“การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**4. ด้านวัฒนธรรมคุณธรรมในองค์กร** วัฒนธรรมการทำงานขององค์การบริหารส่วนตำบลศรีดอนไชย เป็นไปอย่างมีคุณธรรมและธรรมาภิบาล เริ่มต้นจากการรักษาความซื่อสัตย์สุจริตในตนเองและมีค่านิยมร่วมในการต่อต้านทุจริต มีแนวทางการปฏิบัติงาน เพื่อป้องกันการทุจริตและประพฤติมิชอบ

**แนวปฏิบัติ**

1) ผู้บริหารสูงสุดเป็นผู้นำในการแสดงเจตจำนงซื่อสัตย์สุจริต และกำหนดให้มีการปฏิบัติงานด้านการป้องกันและปราบปรามการทุจริตอย่างเป็นรูปธรรม

2) แต่งตั้งคณะทำงานต่อต้านการทุจริตเพื่อการบริหารงานที่โปร่งใส ดำเนินการปรับปรุงพัฒนาระบบงาน กำหนดมาตรการ ออกระเบียบ เพื่อป้องกันการทุจริตและประพฤติมิชอบ รวมถึงการเกิดผลประโยชน์ทับซ้อนในการดำเนินงาน

4.1 นโยบายการปลูกฝังและการสร้างให้เกิดวัฒนธรรมสุจริตในหน่วยงาน ประกอบด้วย

4.1.1 นโยบายหลัก

การให้ความสำคัญกับการถ่ายทอดพฤติกรรมการทำงานที่ดีให้กับบุคลากร มีคุณธรรมและซื่อสัตย์สุจริตให้แก่กันอยู่เสมอ ไม่ยอมรับ ไม่ทนต่อพฤติกรรมการทุจริตในการปฏิบัติงานทุกประเภท เกิดความอายและกลัวที่จะกระทำการทุจริต ไม่เพิกเฉยและพร้อมที่จะดำเนินการเพื่อยับยั้งการทุจริต

4.1.2 มาตรการ/แนวทาง

1) กำหนดให้มีการรณรงค์หรือให้ความรู้เกี่ยวกับการลงโทษวินัยเมื่อบุคลากรกระทำการทุจริต

2) สร้างแรงจูงใจเพื่อให้บุคลากรมีการปฏิบัติงานอย่างสุจริต ไม่เพิกเฉย และพร้อมที่จะดำเนินการเพื่อยับยั้งการทุจริต

4.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 19.รณรงค์หรือให้ความรู้เกี่ยวกับการลงโทษวินัยเมื่อบุคลากรกระทำการทุจริต | 1.มีกิจกรรมรณรงค์หรือให้ความรู้เกี่ยวกับการลงโทษทางวินัยเมื่อบุคลากรกระทำการทุจริต | - | ปีงบประมาณ 2563 | งานการเจ้าหน้าที่ สำนักปลัด อบต. |
| 20.จัดโครงการ/กิจกรรม คัดเลือกและมอบประกาศเกียรติคุณการส่งเสริมคุณธรรมและจริยธรรมบุคลากรที่สังกัดองค์การบริหารส่วนตำบลศรีดอนไชย | 2.มีพิธีมอบรางวัลพนักงานอบต.และพนักงานจ้างที่ประพฤติตนตามประมวลจริยธรรม จรรยาบรรณวิชาชีพ ดีเด่น | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**4.2 นโยบายเกี่ยวกับการดำเนินการเพื่อป้องกันผลประโยชน์ทับซ้อนในหน่วยงาน** ประกอบด้วย

4.2.1 นโยบายหลัก

ให้ความสำคัญเกี่ยวกับการดำเนินการเพื่อป้องกันผลประโยชน์ทับซ้อนในหน่วยงาน โดยให้บุคลากรในหน่วยงานมีความเข้าใจเกี่ยวกับการกระทำที่เป็นผลประโยชน์ทับซ้อนหรือสามารถแยกแยะประโยชน์ส่วนตนและผลประโยชน์ส่วนรวมได้ และให้บุคลากรถือปฏิบัติอย่างเคร่งครัด

4.2.2 มาตรการ/แนวทาง

1) กำหนดให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลศรีดอนไชย

2. กำหนดให้มีการถ่ายทอดความรู้เกี่ยวกับเรื่องผลประโยชน์ทับซ้อน

4.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 21.จัดทำมาตรการปฏิบัติงานเพื่อป้องกันผลประโยชน์ทับซ้อนและให้ความรู้เกี่ยวกับคู่มือการปฏิบัติงานเพื่อป้องกันผลประโยชน์ทับซ้อนกับบุคลากร รวมทั้งมีการปรับปรุงขั้นตอน/แนวทางการปฏิบัติงานหรือระเบียบที่เกี่ยวกับการป้องกันผลประโยชน์ทับซ้อน | 1.มีคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนของอบต. | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 22.จัดประชุม/อบรม/สัมมนาแลกเปลี่ยนความรู้เรื่องเกี่ยวกับ “การป้องกันผลประโยชน์ทับซ้อน”ภายในหน่วยงาน | 1.มีรายงานการประชุม/อบรม/สัมมนาแลกเปลี่ยนความรู้เรื่องเกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**4.3 นโยบายการป้องกันและปราบปรามการทุจริตในหน่วยงาน** ประกอบด้วย

4.3.1 นโยบายหลัก

ให้ความสำคัญกับการป้องกันการทุจริต โดยจัดทำแผนป้องกันและปราบปรามการทุจริตของหน่วยงานและการนำแผนไปสู่การปฏิบัติอย่างเป็นรูปธรรมและมีประสิทธิภาพ รวมทั้งให้ความสำคัญกับกระบวนการตรวจสอบถ่วงดุลภายในเกี่ยวกับการดำเนินงานที่มีความเสี่ยงหรือมีโอกาสที่จะเกิดการทุจริต

4.3.2 มาตรการ/แนวทาง

1) กำหนดให้มีการจัดทำแผนปฏิบัติการป้องกันการทุจริตประพฤติมิชอบดำเนินการและประเมินผลการดำเนินงาน รวมทั้งรายงานตามแผนปฏิบัติการป้องกันทุจริตประพฤติมิชอบ

2) จัดตั้งกลุ่มบุคลากรหรือจัดตั้งชมรมเพื่อการบริหารงานโปร่งใส ช่วยการป้องกันและตรวจสอบการทุจริตประพฤติมิชอบทุกรูปแบบ

4.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 23.จัดทำแผนปฏิบัติการป้องกันการทุจริตประพฤติมิชอบ และรายงานผลการปฏิบัติงานตามแผนปฏิบัติการป้องกันการทุจริตประพฤติมิชอบให้ผู้บริหารทราบ | 1.แผนปฏิบัติการป้องกันการทุจริตประพฤติมิชอบ | - | ปีงบประมาณ 2563 | สำนักปลัดอบต. |
| 24.จัดตั้งกลุ่มบุคลากรหรือจัดตั้งชมรมเพื่อการบริหารงานโปร่งใสให้ดำเนินการที่ช่วยการป้องกันและตรวจสอบการทุจริตประพฤติมิชอบทุกรูปแบบ | 1.มีคณะกรรมการเพื่อติดตามการบริหารงานโปร่งใส เพื่อดำเนินการที่ช่วยการป้องกันและตรวจสอบการทุจริตและประพฤติมิชอบทุกรูปแบบ  2.มีกิจกรรมการบริหารงานที่โปร่งใส | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**5. ด้านคุณธรรมการทำงานในหน่วยงาน** มีระบบการปฏิบัติงานที่ได้มาตรฐานเป็นไปตามหลักธรรมาภิบาล และมีคุณธรรมในการปฏิบัติงาน

**แนวปฏิบัติ**

1) มีการกำหนดขั้นตอน คู่มือ หรือมาตรฐานการปฏิบัติงานที่ชัดเจน มีการปฏิบัติงานตามคู่มือหรือมาตรฐานเพื่อลดการใช้ดุลยพินิจของเจ้าหน้าที่ และให้ความสำคัญกับการปฏิบัติงานอย่างเป็นธรรม เท่าเทียม และเป็นไปตามหลักธรรมาภิบาล

2) มีระบบการตรวจสอบเพื่อป้องกันการละเว้นการปฏิบัติหน้าที่ของเจ้าหน้าที่และกำกับมาตรฐานการปฏิบัติงานอย่างเคร่งครัดโดยผู้บังคับบัญชาทุกระดับ

3) ผู้บริหารทุกระดับมีคุณธรรมในการบริหารงาน ทั้งด้านการบริหารงานบุคคล การบริหารงบประมาณ และการมอบหมายงานอย่างเป็นธรรม

4) ผู้บริหารทุกระดับเสริมสร้างสภาพแวดล้อมที่เอื้ออำนวยและสนับสนุนการปฏิบัติงานของเจ้าหน้าที่ให้มีประสิทธิภาพและประสิทธิผล

**5.1 นโยบายเกี่ยวกับการกำหนดคู่มือหรือมาตรฐานการปฏิบัติงานตามภารกิจหลักที่ชัดเจนและเป็นไปตามระเบียบขั้นตอน และมีระบบป้องกันและตรวจสอบเพื่อป้องกันการละเว้นการปฏิบัติหน้าที่** ประกอบด้วย

5.1.1 นโยบายหลัก

ให้ความสำคัญและเข้มงวดกับการปฏิบัติงานของบุคลากรตามมาตรฐาน/คู่มือการปฏิบัติงาน โดยยึดหลักความถูกต้องและความเสมอภาค ตามกฎหมาย กฎ ระเบียบ และข้อบังคับอย่างเคร่งครัด และเป็นธรรม

5.1.2 มาตรการ/แนวทาง

1) ให้มีการปฏิบัติงานตามคู่มือหรือมาตรฐานการปฏิบัติงานตามภารกิจ

2) ให้มีการปฏิบัติงาน/การบริการตามภารกิจหลักด้วยความเป็นธรรม

3) ให้บุคลากรปฏิบัติงานตามระเบียบ ขั้นตอนอย่างเคร่งครัด เป็นมาตรฐาน และยึดหลักความถูกต้อง

5.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 25.จัดกิจกรรมพัฒนาส่งเสริมการปฏิบัติตามมาตรฐานทางจริยธรรมและการบริหารจัดการผลประโยชน์ทับซ้อน เพื่อบริการประชาชนและสถานประกอบการ | 1.มีการพัฒนาส่งเสริมการปฏิบัติตามมาตรฐานทางจริยธรรมและการบริหารจัดการผลประโยชน์ทับซ้อน เพื่อบริการประชาชนและสถานประกอบการในพื้นที่ จำนวน 1 เรื่อง | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**5.2 นโยบายคุณธรรมในการบริหารงานบุคคล**

5.2.1 นโยบายหลัก

ให้ความสำคัญเกี่ยวกับระบบคุณธรรมการบริหารทรัพยากรบุคคลด้วยหลักคุณธรรม ยึดหลักการคำนึงถึงความรู้ความสามารถและมาตรฐานการปฏิบัติงาน และหลักความยุติธรรม

5.2.2 มาตรการ/แนวทาง

1) จัดทำแนวทางหรือวิธีปฏิบัติการบริหารงานบุคคลด้านการบริหารทรัพยากรบุคคลให้มีความชัดเจน เช่น การบรรจุ แต่งตั้ง โยกย้าย การพิจารณาความดีความชอบเพื่อเลื่อนขั้นเงินเดือน และการพัฒนาทรัพยากรบุคคลในรูปแบบต่างๆ

2) จัดให้มีการบริหารทรัพยากรบุคคลด้วยระบบคุณธรรม ไม่ใช้หลักอุปถัมภ์ และใช้หลักความมั่นคงการรับรองการเป็นอาชีพ มีทางก้าวหน้า มีค่าตอบแทน และสวัสดิการที่เหมาะสม ที่เป็นเกียรติและศักดิ์ศรี

3) สร้างแรงจูงใจเพื่อรักษาบุคลากรให้ปฏิบัติงานด้วยความจงรักภักดี

5.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 26.โครงการพัฒนาแผนบริหารและพัฒนาบุคลากรองค์การบริหารส่วนตำบลศรีดอนไชย | 1.ร้อยละของการดำเนินการตามตัวชี้วัดในแผนบริหารและแผนพัฒนาบุคลากร | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 27.โครงการพัฒนาศักยภาพบุคลากรสายวิชาการและสายวิชาชีพเฉพาะ  Thailand 4.0 | 1.ร้อยละของบุคลากรที่ได้รับการพัฒนา | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 28.การส่งเสริมการปฏิบัติตามมาตรฐานทางจริยธรรมและการบริหารจัดการผลประโยชน์ทับซ้อน เพื่อบริการประชาชนและสถานประกอบการ | 1.ร้อยละของการนำคู่มือไปใช้ประโยชน์ 80 % | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**5.3 นโยบายคุณธรรมในการบริหารงบประมาณ** ประกอบด้วย

5.3.1 นโยบายหลัก

ให้ความสำคัญกับการบริหารงบประมาณและการใช้จ่ายเงินงบประมาณอย่างเป็นระบบ ตามหลักความโปร่งใส หลักนิติธรรม ตรวจสอบได้และพิจารณาใช้จ่ายในสิ่งที่จำเป็นต่อการดำเนินงานตามภารกิจของ อบต.ศรีดอนไชย อย่างมีประสิทธิภาพ/ประสิทธิผล โดยยึดหลักความคุ้มค่า

5.3.2 มาตรการ/แนวทาง

บริหารงบประมาณโดยใช้หลักธรรมาภิบาล และการใช้จ่ายเงินงบประมาณให้เป็นไปด้วยความจำเป็น คุ้มค่า โปร่งใส และตรวจสอบได้ ยึดหลักการบริหารมุ่งเน้นผลสัมฤทธิ์และบริหารงบประมาณแบบมุ่งเน้นผลงาน

5.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 29.โครงการติดตามการใช้จ่ายงบประมาณ | 1.ร้อยละ 75 ของการดำเนินการตามแผนการใช้จ่ายงบประมาณ | - | ปีงบประมาณ 2563 | คณะกรรมการกำกับติดตามผลงานผู้บริหาร/งานแผนและงบประมาณ สำนักปลัดอบต. |
|  | 2.ร้อยละโครงการที่ผลการดำเนินงานมีความคุ้มค่า | - |  | คณะกรรมการกำกับติดตามผลงานผู้บริหาร/งานแผนและงบประมาณ สำนักปลัดอบต. |

**5.4 นโยบายในการมอบหมายที่มีความเป็นธรรม เท่าเทียม และไม่เลือกปฏิบัติ** ประกอบด้วย

5.4.1 นโยบายหลัก

ให้ความสำคัญเกี่ยวกับการมอบหมายงานให้แก่ผู้ใต้บังคับบัญชา โดยการกระจายงานในหน้าที่ความรับผิดชอบ และอำนาจการตัดสินใจภายในขอบเขตที่กำหนด โดยไม่เลือกปฏิบัติ เป็นธรรมแก่ผู้รับมอบหมายงานทุกคนอย่างเท่าเทียมกัน มีการสื่อสารและเอาใจใส่ติดตามในการมอบหมายงานที่ได้มอบหมายไปตลอดจนรับผิดชอบในผลของงานที่ได้รับมอบหมาย

5.4.2 มาตรการ/แนวทาง

1) กระจายอำนาจหน้าที่และมอบหมายงานในหน้าที่รับผิดชอบ โดยคำนึงถึงขอบเขตอำนาจหน้าที่ตามกฎหมายโดยไม่เลือกปฏิบัติ

2) ติดตามตรวจสอบและรับผิดชอบผลของงานที่ได้รับมอบหมาย

5.4.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 30.โครงการพัฒนากรอบภาระงานบุคลากรองค์การบริหารส่วนตำบลศรีดอนไชย | 1.กรอบภาระงานของบุคลากรสายวิชาการและสายปฏิบัติ | - | ปีงบประมาณ 2563 | งานการเจ้าหน้าที่ สำนักปลัดอบต. |

**5.5 นโยบายที่ให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติงาน** ประกอบด้วย

5.5.1 นโยบายหลัก

ให้ความสำคัญกับสภาพแวดล้อมการทำงานของผู้ปฏิบัติงาน ส่งเสริมสนับสนุนในการสร้างสภาพแวดล้อมที่เอื้ออำนวยต่อการปฏิบัติงาน

5.5.2 มาตรการ/แนวทาง

การจัดสภาพแวดล้อมการทำงานตามความต้องการของบุคลากรของอบต.ที่เหมาะสม จำเป็น ที่เอื้ออำนวยและส่งเสริมการปฏิบัติงาน

5.5.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 31.การจ้างเหมาทำความสะอาดและปรับปรุงภูมิทัศน์สภาพแวดล้อม | 1.ระดับความสำเร็จของการพัฒนาอาคารสถานที่และสภาพแวดล้อมสู่อบต.น่าอยู่ | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |
| 32.กิจกรรม Big cleaning Day | 1.ที่ทำการมีความสะอาดเหมาแก่การปฏิบัติงานและให้บริการประชาชน | - | ปีงบประมาณ 2563 | สำนักปลัดอบต./กองคลัง/กองช่าง/กองการศึกษา |

**6.ด้านการสื่อสารภายในหน่วยงาน** เผยแพร่บทบาทหน้าที่และการปฏิบัติงานขององค์การบริหารส่วนตำบลโนนหอม ผ่านช่องทางต่างๆ อย่างชัดเจน ถูกต้อง ครบถ้วน สมบูรณ์เป็นปัจจุบัน

**แนวปฏิบัติ**

1) ให้ความสำคัญในการเปิดเผยและการเข้าถึงข้อมูลข่าวสารองค์การบริหารส่วนตำบลศรีดอนไชยอย่างเปิดกว้าง ทั่วถึง บนพื้นฐานแห่งพระราชบัญญัติข้อมูลข่าวสารของทางราชการ พ.ศ.2540 ควบคู่ไปกับการเปิดโอกาสการมีส่วนร่วมของผู้รับบริการและผู้มีส่วนได้ส่วนเสีย และประชาชน

6.1 นโยบายหลัก

ให้ความสำคัญของรูปแบบ วิธีการ การสื่อสารเพื่อถ่ายทอดเกี่ยวกับนโยบายทั้ง 5 ด้าน ให้บุคลากรทุกคนทุกประเภททุกระดับใน อบต.ศรีดอนไชย รับทราบเพื่อให้เกิดผลต่อความตระหนักและให้ความสำคัญถึงการปฏิบัติงานที่มีคุณธรรมและความโปร่งใส

6.2 มาตรการ/แนวทาง

ถ่ายทอดนโยบาย/มาตรการการบริหารงานด้วยการซื่อสัตย์สุจริตในหน่วยงาน ให้บุคลากรทุกคนทุกประเภททุกระดับรับรู้เข้าใจและนำไปปฏิบัติอย่างมีคุณธรรมและความโปร่งใส และประชาสัมพันธ์ให้สาธารณชนได้รับทราบ

6.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| โครงการ/กิจกรรม | ตัวชี้วัด | งบประมาณ | ระยะเวลา  ดำเนินการ | หน่วยงาน  รับผิดชอบ |
| 33.โครงการประชาสัมพันธ์นโยบาย/มาตรการการบริหารงานด้วยการซื่อสัตย์สุจริต | 1.จำนวนสื่อประชาสัมพันธ์นโยบาย/มาตรการการบริหารงานด้วยความซื่อสัตย์สุจริต | - | ปีงบประมาณ 2563 | งานประชาสัมพันธ์  สำนักปลัดอบต./กองคลัง/กองช่าง/กองการศึกษา |